**NÁVRH**

**KÚPNA ZMLUVA**

uzatvorená

v súlade s § 409 a nasl. zákona číslo 513/1991 Zb. Obchodný zákonník v znení neskorších predpisov

**Zmluvné strany:**

**Kupujúci:**

Názov : Peter Ščepán - Vinovin

Sídlo : Slnečná 324/48, 90091 Limbach

IČO: 17579082

IČ DPH: SK1020227362

Štatutárny orgán: Peter Ščepán

Bankové spojenie: TATRA BANKA a.s.

IBAN: SK77 1100 0000 0026 2406 0190

(ďalej len „**Kupujúci**“)

**a**

**Predávajúci:**

**Názov:**

Sídlo:

IČO:

IČ DPH:

Štatutárny orgán:

Bankové spojenie:

IBAN:

(ďalej len „**Predávajúci**“)

(Predávajúci a Kupujúci ďalej spoločne ako „**Zmluvné strany**“)

Kupujúci a Predávajúci uzatvárajú v súlade s § 409 a nasl. zákona č. 513/1991 Zb. Obchodný zákonník v znení neskorších predpisov túto kúpnu zmluvu (ďalej len „**Zmluva**“).

**Článok I.**

**Predmet Zmluvy a predmet prevodu**

1. Podkladom na uzavretie Zmluvy je ponuka úspešného uchádzača predložená v rámci procesu obstarávania v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020 (ďalej len „**obstarávanie**“) na predmet zákazky: ***„ Zakúpenie technologického vybavenia pre spoločnosť Peter Ščepán Vinovin “*** (ďalej len „**Zákazka**“).
2. Predmetom tejto Zmluvy je dodanie tovarov v rozsahu špecifikácie a cenovej ponuky Predávajúceho ako uchádzača v obstarávaní k Zákazke, ktorého špecifikácia tvorí Prílohu č. 1 tejto Zmluvy (ďalej len „**Predmet** **Zmluvy**“) a prevod vlastníckeho práva na Kupujúceho, vrátane jeho dopravy do sídla Kupujúceho, vyloženia, inštalácie, uvedenia do prevádzky, zaškolenia obsluhy a zabezpečenia záručného servisu. Predmet Zmluvy musí byť v súlade s príslušnými predpismi riadne označený údajmi o výrobcovi, pričom jeho dodávka sa zrealizuje v obale, ktorý zabezpečí jeho bezpečnú prepravu a Predávajúci zabezpečí jeho likvidáciu v súlade s príslušnými predpismi.
3. Predávajúci vyhlasuje, že Predmet Zmluvy je nový, nepoužívaný a nerepasovaný , pričom za nový sa považuje, ak rok dodania je totožný s rokom výroby predmetu Zákazky, alebo ak rok výroby predmetu Zákazky je o 12 mesiacov nižší ako je rok dodania predmetu zmluvy.
4. Predávajúci vyhlasuje, že je vlastníkom Predmetu Zmluvy a je oprávnený s ním nakladať za účelom jeho predaja Kupujúceho podľa tejto Zmluvy.

**Článok II.**

**Dodacie podmienky**

1. Predávajúci sa zaväzuje dodať Predmet Zmluvy Kupujúcemu najneskôr do štyroch (4) mesiacov odo dňa účinnosti tejto Zmluvy. Zmluvné strany sa dohodli, že v prípade, ak Predávajúci túto svoju povinnosť nesplní riadne a včas, je Kupujúci oprávnený od tejto Zmluvy odstúpiť.
2. Miestom dodania je prevádzka: Jesenského 2, Pezinok 902 01.
3. Konkrétny termín dodania Predmetu Zmluvy oznámi Predávajúci Kupujúcemu najmenej dva (2) pracovné dni vopred, a to kontaktnej osobe Kupujúceho, ktorou je: Daniel Gloznek, tel.: +421 902 082 213, email: sales@vinovin.sk,
4. Kontaktnou osobou Predávajúceho je: ......................................, email: ...........................,
5. Za oznámenie podľa ods. 3 tohto článku zmluvy sa považuje písomné oznámenie emailom na adresu kontaktnej osoby za Kupujúceho.
6. Kupujúci za účelom prevzatia Predmetu Zmluvy zabezpečí v mieste dodania prístup pre osoby poverené Predávajúcim na čas nevyhnutne potrebný na vyloženie, kompletizáciu a inštaláciu Predmetu Zmluvy. Kupujúci je povinný pri dodaní Predmetu Zmluvy vykonať jeho fyzické prevzatie a bezodkladne reklamovať prípadnú nekompletnosť, alebo uplatniť práva z jeho zjavnej vady, najneskôr však do pätnástich (15) kalendárnych dní odo dňa jeho dodania.
7. Kupujúci je oprávnený odmietnuť prevzatie Predmetu Zmluvy, ak jeho technické a úžitkové parametre dodaného nezodpovedajú dohodnutej technickej špecifikácií v zmysle Zákazky (Príloha č. 1 – „Opis predmetu zákazky“), ak je dodávka neúplná, prípadne Predmet Zmluvy nie je plne funkčný, alebo má iné zjavné vady.
8. Predávajúci je povinný Predmet Zmluvy nainštalovať, uviesť do prevádzky a vykonať zaškolenie Kupujúceho a ním určených osôb k obsluhe Predmetu Zmluvy bezodkladne, najneskôr však do desiatich (10) pracovných dní odo dňa jeho doručenia Kupujúcemu do miesta dodania, a to na vlastné náklady; lehota uvedená v ods. 1 tohto článku Zmluvy tým nie je dotknutá. O inštalácií a uvedení Predmetu Zmluvy do prevádzky a jeho kompletnom odovzdaní a prevzatí vyhotovia a podpíšu Zmluvné strany Protokol o odovzdaní a prevzatí (ďalej len „**Protokol**“).
9. Riadnym dodaním Predmetu Zmluvy sa rozumie inštalácia Predmetu Zmluvy, riadne uvedenie Predmetu Zmluvy do prevádzky Predávajúcim v mieste jeho dodania a zaškolenie Kupujúceho a ním určených osôb, predmetom ktorého bude oboznámenie sa s obsluhou, údržbou a ošetrovaním dodaného Predmetu Zmluvy a predloženie príslušnej dokumentácie. Predmet Zmluvy bude Predávajúcim odovzdaný a Kupujúcim prevzatý aj v prípade, že v  Protokole budú uvedené vady a nedorobky, ktoré samy osebe a/alebo v spojení s inými vadami nebránia úplnej, riadnej, plynulej a bezpečnej prevádzke Predmetu Zmluvy. Tieto zjavné vady a nedorobky musia byť uvedené v Protokole so stanovením termínu ich odstránenia, ktorý nebude dlhší viac ako dvadsať (20) pracovných dní od podpisu Protokolu oboma zmluvnými stranami.
10. Práva z vád Predmetu Zmluvy podľa predchádzajúceho odseku tohto článku Zmluvy, resp. neúplnosť dodávky Kupujúci uplatní voči Predávajúcemu písomne.
11. Kupujúci nadobúda vlastnícke právo k Predmetu Zmluvy a prechádza na neho nebezpečenstvo škody na Predmete Zmluvy momentom jeho protokolárneho prevzatia prostredníctvom Protokolu.

**Článok III.**

**Kúpna cena a platobné podmienky**

1. Kúpna cena je stanovená v zmysle zákona č. 18/1996 Z. z. o cenách a vyhlášky č. 87/1996 Z. z., ktorou sa vykonáva zákon o cenách.
2. Cena za Predmet Zmluvy vrátane všetkých jeho súčastí je stanovená dohodou Zmluvných strán vo výške:

Cena bez DPH ............................................... EUR

DPH 20% ............................................... EUR

Cena s DPH ............................................... EUR

(ďalej len „**Kúpna cena**“).

1. Kúpna cena bude zo strany Kupujúceho uhradená nasledovne:
2. 30% z Kúpnej ceny po prevzatí Predmetu zmluvy Kupujúcim podľa bodu 6. článku II. tejto Zmluvy

a

1. 70% z Kúpnej ceny po riadnom dodaní Predmetu zmluvy podľa bodu 9. článku II. tejto Zmluvy na základe faktúry vystavenej Predávajúcim Kupujúcemu, pričom platí, že prílohou faktúry bude Protokol.
2. Kúpna cena podľa tohto článku Zmluvy je cenou za nový, kompletný a úplne funkčný Predmet Zmluvy bez akýchkoľvek právnych a faktických vád. V Kúpnej cene je zahrnuté: cena Predmetu Zmluvy, clo, dopravné náklady, náklady na inštaláciu a uvedenie do prevádzky, zaškolenie zamestnancov, príslušná technická a sprievodná dokumentácia, príslušný software, licencie, opravy, údržba, dodávka a výmena náhradných dielov Predmetu Zmluvy počas záručnej doby, zabezpečenie komplexného záručného servisu a všetky ostatné finančné náklady spojené s dodaním Predmetu Zmluvy Kupujúcemu.
3. Kupujúci neposkytuje Predávajúcemu žiadny preddavok ani zálohovú platbu.
4. Predávajúci je / nie je platcom DPH.
5. Faktúra musí obsahovať náležitosti podľa platných právnych predpisov a tejto Zmluvy, ktorej neoddeliteľnou prílohou bude Protokol. Splatnosť faktúry je deväťdesiat (90) dní odo dňa jej vystavenia.
6. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť Predávajúcemu na opravu alebo doplnenie. Predávajúci je povinný vystaviť novú faktúru a doručiť ju Kupujúcemu, pričom lehota splatnosti plynie až od doručenia riadne vystavenej faktúry.
7. Zmluvné strany sa dohodli, že Kúpna cena sa považuje za uhradenú dňom jej pripísania na bankový účet Predávajúceho uvedený v záhlaví tejto Zmluvy.
8. Zmluvné strany sa dohodli, že Predávajúci v postavení veriteľa nepostúpi akúkoľvek svoju pohľadávku z tejto Zmluvy tretej osobe bez predchádzajúceho písomného súhlasu Kupujúceho. V prípade, že dôjde zo strany Predávajúceho k porušeniu tejto povinnosti a svoje práva a povinnosti z tejto Zmluvy postúpi tretej osobe bez súhlasu protistrany, bude sa takýto úkon pre účely tohto zmluvného vzťahu považovať za neplatný.
9. Predávajúci berie na vedomie, že jednostranné započítanie pohľadávok nie je možné. Započítanie pohľadávok Kupujúceho je možné len na základe písomnej dohody Zmluvných strán.
10. Predávajúci nie je oprávnený postúpiť pohľadávky vyplývajúce z tejto Zmluvy na tretiu osobu bez predchádzajúceho písomného súhlasu Kupujúceho.

**Článok IV.**

**Zodpovednosť za vady a záručná doba**

1. Záručná doba na Predmet Zmluvy je dvadsaťštyri (24) mesiacov a začína plynúť odo dňa podpisu Protokolu (ďalej len „**záručná doba**“).
2. Predávajúci zodpovedá za to, že vlastnosti Predmetu Zmluvy počas záručnej doby zostanú nezmenené a funkčnosť Predmetu Zmluvy nebude nijakým spôsobom obmedzená a Predmet Zmluvy bude možné bez obmedzenia užívať na účel, na ktorý je určený. Predávajúci zodpovedá za to, že Predmet Zmluvy je dodaný podľa podmienok tejto Zmluvy, v súlade s predloženou ponukou v obstarávaní a podľa platných právnych predpisov a počas záručnej doby bude mať vlastnosti dohodnuté v tejto Zmluve. Záručná doba sa predlžuje automaticky o dobu, po ktorú Predmet Zmluvy nemohol byť počas záručnej doby plne používaný z dôvodu poruchy resp. z dôvodu akejkoľvek faktickej, či právnej vady na Predmetu Zmluvy.
3. Predávajúci sa zaväzuje počas záručnej doby zabezpečiť komplexný záručný servis Predmetu Zmluvy.
4. Komplexný záručný servis predstavuje súbor opatrení, ktoré bude v rámci ceny za Predmetu Zmluvy podľa tejto Zmluvy vykonávať Predávajúci po dobu trvania záručnej doby a to za účelom bezporuchovej prevádzky Predmetu Zmluvy a za účelom udržania všetkých parametrov uvedených v Prílohe 1 tejto Zmluvy. Opatreniami sa rozumie najmä, nie však výlučne:
   1. oprava vád a porúch Predmetu Zmluvy, t. j. uvedenie Predmetu Zmluvy do stavu plnej využiteľnosti vzhľadom k jeho technickým parametrom,
   2. dodávka a výmena všetkých potrebných náhradných dielov a súčiastok v prípade ich poruchy/opotrebovania, ktoré sami o sebe majú kratšiu dobu životnosti alebo kratšiu záručnú dobu, ako je záručná doba poskytovaná Predávajúcim,
   3. vykonanie štandardných vylepšení Predmetu Zmluvy podľa rozhodnutia Predávajúceho vrátane vykonania aktualizácií , t. j. update softvérového vybavenie Predmetu Zmluvy,
   4. dodávky a zabudovanie náhradných dielov, ktoré sú potrebné k riadnej a bezporuchovej prevádzke Predmetu Zmluvy, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
   5. vykonanie validácií a kalibrácií Predmetu Zmluvy, resp. jeho relevantných častí,
   6. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je Predávajúci povinný vykonať mesiac pred uplynutím záručnej doby a bezodplatne odstrániť všetky zistené vady a nedostatky s výnimkou vád uvedených v odseku 5. tohto článku Zmluvy,
   7. vykonanie ďalších servisných úkonov a činností v súlade s príslušnou právnou úpravou a aplikovateľnými normami,
   8. práce (servisné) hodiny a dojazdy servisných technikov Predávajúceho do miesta dodania Predmetu Zmluvy v rámci zabezpečenia záručného servisu,
   9. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu Predmetu Zmluvy, ak takáto oprava je nevyhnutná za účelom zabezpečenia prevádzky Predmetu Zmluvy, vrátane generálnej opravy,
5. Práva zo zodpovednosti za vady, ktoré sa vyskytnú počas trvania záručnej doby musí Kupujúci uplatniť u Predávajúceho v záručnej dobe, inak zanikajú.
6. Počas záručnej doby sa vady a alebo poruchy odstraňuje osoba poverená Predávajúcim a v prípade, ak odstránenie vady si nevyžaduje jej prítomnosť je Kupujúci oprávnený začať odstraňovať vadu Predmetu Zmluvy sám na náklady Predávajúceho.

**Článok V.**

**Zmluvné sankcie a zodpovednosť za škodu**

1. V prípade omeškania Predávajúceho s riadnym dodaním Predmetu Zmluvy, má Kupujúci nárok na zmluvnú pokutu vo výške 0,1 % z kúpnej ceny Predmetu Zmluvy bez DPH za každý aj začatý deň omeškania s riadnym dodaním Predmetu Zmluvy, maximálne však do výšky 20 % z Kúpnej ceny Predmetu Zmluvy.
2. V prípade, ak Predávajúci nezačne s odstránením vád Predmetu Zmluvy do troch (3) pracovných dní odo dňa jej oznámenia Kupujúcim tak Kupujúci má nárok na zmluvnú pokutu vo výške 50,00 EUR (päťdesiat celých eur) za každý ďalší pracovný deň, maximálne však do výšky 20 % z Kúpnej ceny Predmetu Zmluvy.
3. Uplatnením uvedených zmluvných sankcií nie je dotknuté právo Kupujúceho na náhradu škody, a to vo výške presahujúcej zmluvnú pokutu.
4. Zaplatenie zmluvnej pokuty nezbavuje Predávajúceho povinnosti dodať príslušné omeškané plnenie v zmysle tejto Zmluvy.
5. Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto Zmluvy.
6. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
7. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť, uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Pre účely tejto Zmluvy sa za okolnosti vylučujúce zodpovednosť – vyššiu moc považujú prípady, ktoré nie sú závislé od vôle zmluvných strán a zmluvné strany ich nemôžu ovplyvniť, napr. vojna, mobilizácia, povstanie, živelné pohromy, pandémia atď. Ak sa splnenie tejto Zmluvy stane nemožným v dôsledku vyskytnutia sa vyššej moci, zmluvná strana, ktorá sa bude chcieť na vyššiu moc odvolať, je povinná do dvoch (2) mesiacov od vyskytnutia sa vyššej moci požiadať ďalšiu zmluvnú stranu o úpravu Zmluvy v tej časti, ktorá bola vyskytnutím sa prípadu vyššej moci dotknutá. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od Zmluvy. Účinky odstúpenia nastanú dňom doručenia oznámenia o odstúpení.
8. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia súčinnosti druhou zmluvnou stranou.

**Článok VI.**

**Odstúpenie od Zmluvy**

1. Omeškanie Predávajúceho podľa článku V. odseku 1., 2. a 3. tejto Zmluvy predstavuje nepodstatné porušenie zmluvných povinností Predávajúceho a zakladá právo Kupujúceho na odstúpenie od Zmluvy v súlade s § 346 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov.
2. Odstúpenie od tejto Zmluvy je účinné dňom doručenia písomného oznámenia o odstúpení od Zmluvy druhej zmluvnej strane. V prípade pochybností sa má za to, že oznámenie o odstúpení bolo doručené tretí (3.) deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nezapočítava. Odstúpením od Zmluvy nie je dotknuté právo na náhradu škody a na úhradu zmluvnej pokuty, na ktoré vznikol nárok pred odstúpením od Zmluvy.

**Článok VII.**

**Osobitné dojednania Zmluvných strán**

1. Kupujúci sa zaväzuje poskytnúť Predávajúcemu v rozsahu nevyhnutnom pre riadne a včasné splnenie predmetu tejto Zmluvy na jeho žiadosť nevyhnutnú súčinnosť v čase a spôsobom požadovaným Predávajúcim.
2. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie Zmluvy, a to najmä údajov uvedených v záhlaví tejto Zmluvy, príp. iných kontaktných údajov vymedzených v tejto Zmluve.
3. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
4. Predávajúci sa zaväzuje, že
5. nevyužije žiadne informácie, ktoré zistí alebo s prihliadnutím na okolnosti by mohol zistiť pri plnení predmetu tejto Zmluvy vo svoj prospech, ani v prospech tretích osôb, a to jednak počas trvania tohto zmluvného vzťahu, ako aj po ukončení platnosti tejto Zmluvy;
6. informácie a podklady poskytnuté Kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.

**Článok VIII.**

**Subdodávky**

1. Predávajúci môže zabezpečiť časť plnenia Predmetu zmluvy prostredníctvom svojich subdodávateľov, pričom garantuje spôsobilosť subdodávateľov pre plnenie predmetu zmluvy.
2. Subdodávateľ je povinný byť zapísaný v Zozname hospodárskych subjektov vedeným Úradom pre verejné obstarávanie
3. Predávajúci zodpovedá za celé a riadne plnenie Zmluvy počas celého trvania zmluvného vzťahu s Kupujúcim a to bez ohľadu na to, či Predávajúci použil subdodávky alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom Predávajúceho.
4. Predávajúci je povinný oznámiť Kupujúcemu akúkoľvek zmenu údajov o subdodávateľovi, do piatich (5) pracovných dní odo dňa, kedy táto skutočnosť nastala.
5. Predávajúci má právo na zmenu subdodávateľa alebo na doplnenie nového subdodávateľa vo vzťahu k plneniu, ktorého sa táto Zmluva týka.
6. Predávajúci je povinný do piatich (5) pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt).
7. Porušenie povinností Predávajúceho uvedených v tomto článku Zmluvy sa považuje za podstatné porušenie zmluvných povinností a zakladá právo Kupujúceho na odstúpenie od Zmluvy.

**Článok IX.**

**Záverečné ustanovenia**

1. Zmluvné strany sa dohodli, že túto Zmluvu je možné zmeniť alebo doplniť len formou písomných dodatkov pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami Zmluvných strán. K návrhom dodatkov k tejto Zmluve sa Zmluvné strany zaväzujú vyjadriť písomne, v lehote štrnástich (14) dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.
2. Právne vzťahy neupravené touto Zmluvou sa riadia najmä príslušnými ustanoveniami zákona č. 513/1991 Zb. a súvisiacimi platnými právnymi predpismi Slovenskej republiky.
3. Zmluvné strany sa dohodli, že všetky rozpory vyplývajúce z plnenia Zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo Zmluvy na príslušnom súde Slovenskej republiky.
4. Každé ustanovenie tejto Zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto Zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú Zmluvné strany v dobrej viere rokovať, aby sa dohodli na zmenách alebo doplnkoch tejto Zmluvy, ktoré sú potrebné na realizáciu zámerov tejto Zmluvy z hľadiska tejto nevymožiteľnosti alebo neplatnosti.
5. Zmluvné strany sa dohodli, ak nie je v tejto Zmluve pri jednotlivých úkonoch ustanovené inak, že akékoľvek oznámenia, správy a pod. (ďalej aj len ako „***Oznámenia***“) týkajúce sa tejto Zmluvy, si Zmluvné strany budú doručovať niektorým z nasledovných spôsobov: osobne, doporučeným listom s doručenkou, kuriérom alebo emailom na adresy Zmluvných strán a kontaktné údaje uvedené v záhlaví a/alebo v texte tejto Zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je Oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto Zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto Zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi.
6. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
7. Zmluva je vyhotovená v dvoch (2) vyhotoveniach, pre každú zmluvnú stranu po jednom (1) vyhotovení.
8. Zmluva nadobúda platnosť a účinnosť dňom jej podpísania Zmluvnými stranami.
9. Neoddeliteľnou súčasťou zmluvy sú prílohy:
10. Príloha č. 1 - Opis predmetu zákazky (príloha relevantná ku dňu podpisu zmluvy, podrobná špecifikácia predmetu Zmluvy musí byť identická s podrobnou špecifikáciou predmetu Zmluvy predloženou v ponuke Predávajúceho v rámci obstarávania),
11. Príloha č. 2 – Zoznam subdodávateľov (príloha relevantná ku dňu podpisu zmluvy).

|  |  |
| --- | --- |
| za Kupujúceho:  Limbach, dňa ......................  ..............................................  Peter Ščepán  Peter Ščepán Vinovin | za Predávajúceho:  ....................., dňa ......................  ..............................................  *meno, priezvisko štatutárneho orgánu*  *obchodné meno* |

Príloha č. 1 - Opis predmetu zákazky

*(totožný s predloženým Opisom predmetu zákazky v predloženej ponuke)*